
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ ИНВАЛИДСЕМ 
ВАЛЛИ ӖҪ ВЫРӐНӖСЕМ КВОТӐЛАССИ ҪИНЧЕН"
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи чӳк уйӑхӗн 21-мӗшӗнче
йышӑннӑ

1 статья
Чӑваш Республикин "Чӑваш Республикинче инвалидсем валли ӗҫ вырӑнӗсем квотӑласси ҫинчен" 2011 ҫулхи чӳк уйӑхӗн 25-мӗшӗнчи 68 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 92 № (I том); Чӑваш Республикин Саккунӗсен пуххи, 2013, 5, 11 №-сем; 2014, 2 №; 2015, 5 №; "Республика" хаҫат, 2018, ҫу уйӑхӗн 8-мӗшӗ; 2022, нарӑс уйӑхӗн 22-мӗшӗ, раштав уйӑхӗн 28-мӗшӗ) ҫакӑн пек улшӑнусем кӗртес:
1) кӳртӗм хӑйӗн вӑйне ҫухатнӑ тесе йышӑнас;
2) 1 статья хӑйӗн вӑйне ҫухатнӑ тесе йышӑнас;
3) ҫакӑн пек ҫырса 11 статья хушса хурас:
"11 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗнче халӑха ӗҫпе тивӗҫтересси ҫинчен" 2023 ҫулхи раштав уйӑхӗн 12-мӗшӗнчи 565-ФЗ №-лӗ саккунӗпе килӗшӳллӗн Чӑваш Республикинче инвалидсене ӗҫе илмелли квотӑсем палӑртас енӗпе пулакан уйрӑм хутшӑнусене йӗркелет.";
4) 2 статьяна ҫакӑн пек ҫырса хурас:
"2 статья.	Инвалидсене ӗҫе илмелли квотӑна тата инвалидсене ӗҫе вырнаҫтармалли ятарлӑ ӗҫ вырӑнӗсен шутне палӑртасси
1. Ӗҫлекенсен шучӗ 35 ҫынран иртекен ӗҫ паракансем валли инвалид-сене ӗҫе илмелли квотӑна Чӑваш Республикин Министрсен Кабинечӗн йышӑнӑвӗпе ӗҫлекенсен списокӗпе пӑхнӑ вӑтам хисепӗн 2 процентӗнчен пуҫласа 4 проценчӗ таран виҫепе федерацин ӗҫ тӑвакан влаҫӗн халӑха ӗҫпе тивӗҫтерес сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫлекен органӗ Раҫҫей Федерацийӗн саккунӗсемпе килӗшӳллӗн ҫирӗплетнӗ методика сӗнӗвӗсемпе килӗшӳллӗн палӑртаҫҫӗ.
Чӑваш Республикин Министрсен Кабинечӗ инвалидсене ӗҫе илмелли квотӑн уйрӑммӑн палӑртакан виҫине федерацин ӗҫ тӑвакан влаҫӗн халӑха ӗҫпе тивӗҫтерес сферӑра патшалӑх политикине туса хатӗрлес тата пурнӑҫлас тата ӑна нормативлӑ право тӗлӗшӗнчен йӗркелесе пырас енӗпе ӗҫлекен органӗ Раҫҫей Федерацийӗн саккунӗсемпе килӗшӳллӗн ҫирӗплетнӗ методика сӗнӗвӗсемпе килӗшӳллӗн палӑртма пултарать. 
Чӑваш Республикин Министрсен Кабинечӗ инвалидсене ӗҫе илмелли квотӑн уйрӑммӑн палӑртакан виҫине ҫирӗплетнӗ чухне экономикӑн тӗрлӗ ӗҫ-хӗл тӗсӗ валли, Чӑваш Республикин тӗрлӗ муниципаллӑ пӗрлӗхӗ валли, ӗҫлекенсен списокпа пӑхнӑ вӑтам хисепӗ тӗрлӗрен шутланакан ӗҫ паракансем валли критерисем палӑртать. 
2. Инвалидсене ӗҫе вырнаҫтармалли ятарлӑ ӗҫ вырӑнӗсен шутне Чӑваш Республикин Министрсен Кабинечӗ полномочи панӑ Чӑваш Республикин ӗҫ тӑвакан органӗ кашни ӗҫ паракан валли инвалидсене ӗҫе илмелли палӑртнӑ квота шайӗнче палӑртать.";
5) 3, 4 статьясем хӑйсен вӑйне ҫухатнӑ тесе йышӑнас;
6) 6 статьяра "Чӑваш Республикин ӗҫ тӑвакан власть органӗ" сӑмахсене
"Чӑваш Республикин ӗҫ тӑвакан органӗ" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

